วันนี้แฟนพามาพักที่นี่จึงจองทานอาหารห้องนี้ ได้ส่วนลด 20% จากราคาเต็ม 3000 ++
ตื่นเต้นกับราคาที่แพงแต่คิดว่าต้องดีแน่ๆเพราะการบริการห้องพักโรงแรม ดีมาก
เข้ามาถึงห้องอาหารที่เปิด 12.00น. บอกชื่อเราไปปุ๊บ พนักงานจำชื่อเราไว้และหมั่นเดินมาบริการโดยเรียกชื่อเรา (แทนที่จะเรียกว่าคุณผู้หญิง) ประทับใจค่ะ

มุ่งตรงไปดูอาหาร ตักหอยนางรมนำเข้าจาก6แหล่งทั่วโลก ความอร่อยถูกปากต่างกันไปแต่สดๆทุกอย่าง
ปู กุ้ง ลอบสเตอร์ โอ้ววว อร่อยมาก กินแค่นี้ก็คุ้มมากๆแล้ว กินไปเยอะมากเลย
อาหารอย่างอื่นก็อร่อย ถ่ายรูปมาเยอะเลย (เพราะราคาสูงมาก จนไม่รู้ว่าจะได้มากินอีกเมื่อไหร่)
วันนี้มีน้ำมะพร้าวอร่อย หวานธรรมชาติมากๆ

ท้องแทบปริแต่ต้องกินของหวานให้ได้
มีห้องของหวานแยกต่างหาก น่าทานไปหมด แต่เน้นกินมาการองกับท๊อฟฟี่พุดดิ้ง อร่อยมากจริงๆ
ช็อคซูเฟล่ใช้เวลาอบ 15 นาที อร่อยดี
สรุป ชอบทุกอย่างที่นี่ รวมถึงการบริการของพนักงาน มีความเอาใจใส่ลูกค้าทุกโต๊ะ

เอาไว้มีโอกาสพิเศษมากๆต้องมาอีกแน่ๆ ระหว่างนั้น ขอเก็บเงินก่อน